# Retningslinjer for søknad og behandling av landbruksveier

## Hva er søknadspliktig?

* Nybygging av landbruksvei
* Ombygging av landbruksvei
* Oppgradering til høyere landbruksveiklasse

## Krav til søknad

* Søknadsskjema LDIR-902 søknad om bygging av landbruksvei (fullstendig utfylt)
* Kart med inntegnet tiltak og eventuelt dekningsområde
* Normalt vil det også være behov for en nærmere beskrivelse av formålet med veien og hvordan den tjener helhetsløsningen i landbruket

### Krav til søknad traktorvei veiklasse 7 og 8

* Byggeplan med:
	+ Senterlinje godt dokumentert på kart
	+ Alternative traseer
	+ Tverrprofiler av veikroppen
	+ Fyllingshøyder
	+ Beskrivelse/tegning av drenering (grøfter, stikkrenner, kummer ol)
	+ Veibredde og utvidelser
	+ Masseberegning – viktig å gjøre rede for bruken og opprinnelsen til masser som skal brukes i veianlegget
	+ Kostnadsoverslag

### Krav til søknad bilveiklasser (veiklasse 6 – 2)

* Byggeplan utarbeidet av kompetent person/firma med:
	+ Senterlinje godt dokumentert på kart
	+ Tverrprofil
	+ Lengdeprofil
	+ Fyllingshøyder
	+ Beskrivelse/tegning av drenering (grøfter, stikkrenner, kummer ol)
	+ Veibredde og utvidelser
	+ Masseberegning - viktig å gjøre rede for bruken og opprinnelsen til masser som skal brukes i veianlegget
	+ Kostnadsoverslag
	+ Arbeidsbeskrivelse
	+ Alternative traseer

## Saksbehandlingsrutiner

### Administrativ eller politisk behandling

Disse sakstypene skal vurderes politisk:

* Nybygging av landbruksbilvei (veiklasse 2-6) over 250 m.
* Saker i områder med stort press på skog- og jordressursene (miljøverdier, sentrumsnært, turområder ol.) Konfliktområder.
* Ombygging fra gamle landbruksveier (kl.8) til bilveistandard (3,4,5,6) over 250 m.

Andre landbruksveisaker kan vurderes administrativt, for eksempel mindre ombygging av gårdsvei, anleggelse av traktorvei, bygging av velteplass for tømmer ol.

### Høring

Fullstendig søknad skal sendes på høring til Akershus fylkeskommune (kulturminnemyndighet), veieier (Statens vegvesen, kommune ol.) og evt. jernbaneverket. Søknad sendes også til kommunen til orientering og for eventuelle kommentarer og opplysninger fra andre kommunale myndigheter (ansvarlig avdeling for vei, friluftsliv, natur og miljø, kultur)

Fylkesmannen i Oslo og Akershus skal høres om tiltaket berører trolige naturverdier eller urørte områder.

Standard høringsfrist er 21 dager / 3 uker, litt avhengig av tiltakets størrelse.

### Registrering

Søknad skal registreres i økonomisystem for Skogordningene (ØKS). Tiltaket skal kartfestes og eventuelt dekningsområdet legges inn.

### Vurdering

Mal for landbruksvei (P360) skal brukes som base for saksutredning og vedtak.

Etter landbruksveiforskriften skal det vektlegges helhetsløsninger for landbruket, konsekvenser for miljøverdier og faren for flom, erosjon og løsmasseskred.

Kommunen har mulighet, jf.§ 3-3 i landbruksveiforskriften, til å sette vilkår om planleggerkompetanse, linjeføring, teknisk utforming, vedlikehold og miljømessig tilpassing av veien, samt vilkår som begrenser motorisert ferdsel på veien.

Det skal i vurdering av landbruksveisaker legges vekt på:

* helhetlige løsninger for større områder, som driftes som jord- og skogbruk, uavhengig av eiendomsgrenser
* nytten for landbruket
* konsekvenser for natur- og miljøverdier
* faren for flom, erosjon og løsmasseskred
* god massehåndtering
* hensyn til friluftsliv, kulturminner og andre allmenne interesser

### Vedtakets innhold

Vedtak fattes administrativt eller politisk og skal jf. § 3-2 i landbruksforskriften inneholde:

* landbruksmessige og miljøfaglige vurderinger
* vedtak med vilkår jf.§ 3-3.
* oppstarts- og ferdigmeldingsfrist

### Ferdiggodkjenning

Søker skal melde til landbrukskontoret når et veitiltak er ferdig bygget jf. § 3-4. Landbrukskontoret gjennomfører da kontroll av veitiltaket og registrer dette i ØKS.

Follo landbrukskontor, juni 2018